8. ΑΠΟΦΑΣΙΣ ΥΠΟΥΡΓΟΥ ΕΜΠΟΡΙΟΥ Αριθ. 274454/1188 της 26 Μαρτ./23  Απρ. 1971 (ΦΕΚ Β΄ 300) Περί διενεργείας αγορανομικού ελέγχου επί της ακριβείας κλπ. ενίων μετρητών υγρών καυσίμων. Κατόπιν της υπ’ αριθ. 45/1970 Α.Δ. «περί καθορισμού ανεκτού ορίου σφάλματος μετρητών υγρών καυσίμων κλπ.», ορίζομεν όπως εφεξής διενεργείται αγορανομικός έλεγχος προς διαπίστωσιν της ακριβείας κλπ., των μετρητών βυτιοφόρων αυτοκινήτων μεταφοράς και διανομής υγρών καυσίμων, βενζίνης κοινής και SUPER ως και ακαθάρτου πετρελαίου εσωτ. καύσεως, ως και των μετρητών ροής ακαθάρτου πετρελαίου εσωτερικής καύσεως, προοριζομένου κυρίως δι’ οικιακήν χρήσιν. Αντί της Α.Δ. 45/1970 ήδη ισχύουσι τα άρθρ. 395-398 της Α.Ν. 2/1972 (τόμ. 5Α σελ. 631). Ο αγορανομικός έλεγχος ούτος σκοπεί εις την διακρίβωσιν του γεγονότος ότι οι ειρημένοι μετρηταί: (Αντί για τη σελ. 71) Σελ. 71(α) Τεύχος 693-Σελ. 3 Μέτρα και Σταθμά 5.Β.β.5-8 α)Αναφέρονται εις την νόμιμον μονάδα μετρήσεως, ήτοι εις το λίτρον. β)Έχουσιν εσφραγισμένον τον ρυθμιστήν της ακριβείας των. γ)Είναι ακριβείς, αναφορικώς με την μέτρησίν των. Εν περιπτώσει διαπιστώσεως παραβάσεως των ανωτέρω, ενεργούνται τα δέοντα προς επιβολήν των νομίμων κυρώσεων κατά παντός υπευθύνου. ΙΙ.ΤΡΟΠΟΣ ΚΑΙ ΔΙΑΔΙΚΑΣΙΑ ΕΛΕΓΧΟΥ  ΑΚΡΙΒΕΙΑΣ α)Τα μέσα ελέγχου, προς διαπίστωσιν της ακριβείας μετρήσεως των εν λόγω μετρητών, είναι τα εις χείρας της Υπηρεσίας δευτερεύοντα πρότυπα δοχεία, μεγίστης ακριβείας, χωρητικότητος των 1000, 200 και 50 λίτρων, ή των 220, 44 και 11 γαλλονίων, συνδεόμενα με σύστημα αντλίας κλπ. δια την ευχερή εκκένωσίν των, και τα οποία είναι προσηρμοσμένα επί μικρού φορτηγού αυτοκινήτου και ρυμουλκουμένου υπό τούτου οχήματος. Τα δοχεία ταύτα είναι περίπου όμοια με τα ήδη εν χρήσει δευτερεύοντα πρότυπα δοχεία ελέγχου της ακριβείας των μετρητών αντλιών υγρών καυσίμων δια τροχοφόρα οχήματα (βενζινοπετρελαιοαντλίαι). Ειδικώτερον τα εν λόγω 3 πρότυπα δοχεία φέρουσιν εις το άνω μέρος των, 2 εκ διαμέτρου αντίθετα παράθυρα παρατηρήσεως, εφ’ ων υπάρχουσιν ενδείξεις μετρήσεως αντιστοίχως εις λίτρα και γαλλόνια ως κατωτέρω: Επί της πλαστικής υάλου των παραθύρων παρατηρήσεως υφίσταται μία οριζοντία χαραγή υπό ένδειξιν 0%, ήτις δηλοί ότι εις το ύψος αυτό της οριζοντίας χαραγής το σφάλμα μετρήσεως, δια την ονομαστικήν χωρητικότητα των δοχείων, είναι μηδέν. Επίσης άνω και κάτω και δεξιά της εν λόγω οριζοντίας χαραγής υπάρχουσιν υποδιαιρέσεις με ενδείξεις 0,5%, 1,5% κλπ., δηλούσαι το πλέον ή έλαττον, επί τοις εκατόν, της ονομαστικής χωρητικότητος των δοχείων. β)Το ανεκτόν σφάλμα μετρήσεως των περί ου ο λόγος μετρητών είναι το καθοριζόμενον υπό της προμνηθείσης υπ’ αριθ. 45/1970 Α.Δ. εις 0,5% πλέον ή έλαττον, επί της εκάστοτε, μέσω των μετρητών, παρεχομένης ποσότητος υγρών καυσίμων. γ)Η διαδικασία του ελέγχου προς διαπίστωσιν της ακριβείας μετρήσεως των ως άνω μετρητών είναι η ακολούθως διαγραφομένη. Το αυτοκίνητον και το υπό τούτου ρυμουλκούμενον όχημα, εφ’ ων είναι προσηρμοσμένα τα δευτερεύοντα πρότυπα δοχεία ελέγχου, σταθμεύουσιν ει δυνατόν, επί οριζοντίου εδάφους, επί τω τέλει της λήψεως κατακορύφου θέσεως των δοχείων τούτων. Σελ. 72(α) Τεύχος 693-Σελ. 4 Εν συνεχεία εξετάζεται η καλή εν γένει κατάστασις και λειτουργία του προς ελέγχον μετρητού, και δίδεται εντολή εις τον χειριστήν του όπως μεταγγίση, εις τα 3 κατά τα ανωτέρω δευτερεύοντα πρότυπαδοχεία ελέγχου, ποσότητας υγρού καυσίμου, καταγραφομένας εις το «καντράν» του μετρητού, ίσας προς την ονομαστικήν χωρητικότητα των δοχείων τούτων, ήτοι ποσότητας 1000, 200 και 50 λίτρων. Εάν η στάθμη, της εις τα δοχεία ταύτα μεταγγισθείσης ποσότητος υγρού καυσίμου, δεν ανέλθη μέχρι του ύψους της πλαστικής υάλου του παραθύρου παρατηρήσεως, οριζοντίας χαραγής υπό ένδειξιν 0%, ή άνω και κάτω της χαραγής ταύτης και μέχρι των ενδείξεων 0,5%, η ακρίβεια του μετρητού είναι κανονική. Εάν όμως η στάθμη, της εις τα δοχεία μεταγγισθείσης ποσότητος υγρού καυσίμου, δεν ανέλθη μέχρι του ύψους της, υπό την οριζοντίαν χαραγήν, ενδείξεως 0,5% τεκμαίρεται ότι η μέσω του μετρητού παρεχομένη ποσότης υγρού καυσίμου είναι μικροτέρα της εις το «καντράν» του μετρητού καταγραφομένης τοιαύτης. Εν τη περιπτώσει ταύτη καθ’ ην διαπιστούται άνευ αμφισβητήσεώς τινος, ελλειπής μέτρησις των μέσω του μετρητού παρεχομένων ποσοτήτων υγρών καυσίμων, τα αρμόδια όργανα ελέγχου θέλουσιν ενεργήσει συμφώνως προς τα επιτασσόμενα υπό της υπ’ αριθ. 45/1970 Α.Δ. Αυτονόητον τυγχάνει ότι κατά τον έλεγχον θέλει γίνεται χρήσις μόνον των επί των δοχείων ελέγχου ενδείξεων εις λίτρα, και ότι μετά το πέρας του ελέγχου, αι εις τα δοχεία ελέγχου μεταγγισθείσαι ποσότητες υγρού καυσίμου, επαναφέρονται, δια του μηχανικού συστήματος εκκενώσεως των δοχείων (αντλίας), εις το βυτίον ή δεξαμενήν παρ’ ων ηντλήθησαν. Ενταύθα εφιστάται ιδιαιτέρως η προσοχή των αρμοδίων οργάνων ελέγχου ότι, κατά τον ανωτέρω έλεγχον της ακριβείας των μετρητών, το εις τα δευτερεύοντα πρότυπα δοχεία ελέγχου μεταγγιζόμενον υγρόν καύσιμον, θα είναι αποκλειστικώς και μόνον ακάθαρτον πετρέλαιον εσωτερικής καύσεως, απαγορευομένης αυστηρώς της χρησιμοποιήσεως ετέρου υγρού, ως βενζίνης ή ύδατος, όχι διότι δια τούτων δεν επιτυγχάνεται ο αυτός σκοπός, αλλά διότι εκ της χρήσεώς των υφίσταται κίνδυνος αντιστοίχως πυρκαϊας ή αχρηστεύσεως του συστήματος εκκενώσεως των δοχείων (αντλίας) λόγω οξειδώσεώς του. 5.Β.β.8 Μέτρα και Σταθμά Ο έλεγχος ούτος προκειμένου περί των μετρητών των βυτιοφόρων αυτοκινήτων, διενεργείται εις ανύποπτον χρόνον, εις τους τόπους της οριστικής σταθμεύσεως των αυτοκινήτων (Γκαράζ), ή εις τα σημεία παραδόσεως των υγρών καυσίμων (πρατήρια λιανικής πωλήσεως υγρών καυσίμων δια τροχοφόρα οχήματα πολυκατοικίας, εργοστάσια, Νοσοκομεία κλπ.) ή κατά τον χρόνον μεταφοράς των υγρών καυσίμων εις κατάλληλον σημείον, υποδειχθησόμενον υπό των αρμοδίων οργάνων ελέγχου, υπό την προϋπόθεσιν όμως ότι, εις τας δύο τελευταίας περιπτώσεις, το μεταφερόμενον και προς διανομήν καύσιμον θα είναι ακάθαρτον πετρέλαιον εσωτερικής καύσεως, δια τους προεκτεθέντας λόγους. Ο ειρημένος αγορανομικός έλεγχος, λόγω της υπάρξεως ενός και μόνον ελεγκτικού ογκομετρικού συγκροτήματος (δευτερεύοντα πρότυπα δοχεία, αυτοκίνητον, ρυμουλκούμενον όχημα κλπ.) θα ενεργήται προς το παρόν μόνον εις την περιφέρειαν Πρωτευούσης, διατιθεμένου, δια της παρούσης, του εν λόγω συγκροτήματος εις την Δ/νσιν Εσωτερικού Εμπορίου Πρωτευούσης εν ευθέτω δε χρόνω, εφ’ όσον εκ των πραγμάτων θα είναι εφικτόν, θα δύναται ο έλεγχος ούτος να επεκτείνηται και εις ετέρας περιφερείας της Χώρας, κατά τα ειδικώς ορισθησόμενα υφ’ ημών. Η παρούσα δημοσιευθήτω δια της Εφημερίδος της Κυβερνήσεως. 